ഓള്ഡ്ട്രാഫോര്ഡിനെ ഇളക്കിമറിച്ച് പെരേരയുടെ അത്ഭുതഗോള് പ്രീസീസണില് ആദ്യമായി സ്വന്തം മൈതാനമായ ഓള്ഡ്ട്രാഫോര്ഡില് ഇറങ്ങിയ മാഞ്ചസ്റ്റര് യുണൈറ്റഡിന് സമനില. ഇന്ന് പ്രീമിയര് ലീഗ് ക്ലബായ ബ്രന്റ്ഫോര്ഡിനെ നേരിട്ട മാഞ്ചസ്റ്റര് യുണൈറ്റഡ് 22 എന്ന സമനില കൊണ്ട് തൃപ്തിപ്പെടേണ്ടി വന്നു. മനോഹരമായ മൂന്നു ഗോളുകളാണ് ഇന്ന് ഓള്ഡ്ട്രാഫോര്ഡ് സാക്ഷിയായത്. ഇതില് ആന്ദ്രെസ് പെരേര നേടിയ വോളി താരത്തിന്റെ കരിയറിലെ തന്നെ ഏറ്റവും മികച്ച ഗോളായിരിക്കും. ഇന്ന് തുടക്കത്തില് യുവതാരം ആന്റണി എലാംഗയുടെ ഗോളില് ആണ് യുണൈറ്റഡ് ലീഡ് എടുത്തത്. വാന് ബിസാകയുടെ ക്രോസില് നിന്ന് ഒരു വോളിയിലൂടെ ആയിരുന്നു എലാംഗയുടെ ഗോള്. താരം കഴിഞ്ഞ പ്രീസീസണ് മത്സരത്തിലും യുണൈറ്റഡിനായി ഗോള് നേടിയിരുന്നു. ഈ ഗോളിന് അതിനേക്കാള് മനോഹരമായ ഗോളിലൂടെ ബ്രെന്റ്ഫോര്ഡ് മറുപടി പറഞ്ഞു. ബോക്സിന് പുറത്ത് നിന്നുള്ള ഒരു വോളിയിലൂടെ ബാപ്റ്റിസ്റ്റെ ആണ് സമനില നേടിക്കൊടുത്തത്. രണ്ടാം പകുതിയുടെ തുടക്കത്തിലായിരുന്നു കളിയിലെ ഏറ്റവും മികച്ച ഗോള് വന്നത്. 49ആം മിനുട്ടില് ആന്ദ്രെസ് പെരേര തൊടുത്ത വോളി സ്റ്റെഫോര്ഡ് എന്ഡിനെ ഞെട്ടിച്ച് ആണ് വലയില് പതിച്ചത്. ഈ ഗോളിന് ബ്രയാന് എമ്ബുമൊയിലൂടെ ആണ് ബ്രെന്റ്ഫോര്ഡ് സമനില പിടിച്ചത്. വാന് ഡെ ബീക്, ഗ്രീന്വുഡ്, വാന്ബിസക എന്നിവരൊക്കെ യുണൈറ്റഡിനായി ഇന്ന് കളത്തില് ഇറങ്ങി. ബ്രൂണോ ഫെര്ണാണ്ടസും മക്ടോമിനയും ഇന്ന് കളത്തില് ഇറങ്ങിയില്ല.